OpenLLM-France/wikimedia huggingface dataset:
# Sant-Savétro

Velyê de doux ans, Nuet de la Sant-Savétro
Por los articllos homonimos, vêde Savétro et Sant-Savétro.
La Sant-Savétro (le réveillon de la Saint-Sylvestre en francês) — diont pletout la velyê de doux ans (la vigilia di Capodanno en étalien) ou ben la nuet de la Sant-Savétro (la notte di San Silvestro en étalien, la nit de Cap d’any en catalan) — est na môda qu’est de fétar l’arrevâ de l’an novél, en velyent tant qu’à mié-nuet la nuet du 31 de dècembro, dèrriér jorn de l’an du calendriér grègorien, jorn tegnu per l’Égllése catolica por cèlèbrar lo papa Savétro I$^{ér}$.
Dens la plepârt des payis, contrèrament a la velyê de Chalendes que sè féte surtot en famelye, celi du jorn de l’an sè pôt fétar en famelye ou ben avouéc d’amis. D’ense, u Japon, en Colombia, en Argentina et pués en Urugoay, la nuet de la Sant-Savétro sè féte tradicionalament en famelye. En Russia et dens les ôtres vielyes rèpubliques soviètiques, la velyê de doux ans est fétâye en rassemblent la famelye et los amis prôchos.
A côsa du dècalâjo horèro, les iles de la Legne (la partia de Kiribati u ponant de la legne entèrnacionâla de changement de dâta) et les iles Samoa (celes que sont endèpendentes) sont los fins premiérs endrêts a fétar l’an novél et pués passar dens l’an novél pendent que les Samoa amèriquènes sont lo fin dèrriér endrêt a lo fâre.
Enqu’houé, la Sant-Savétro est fétâye dedens quâsi tôs los payis du mondo. Y at doux-três èxcèpcions coment l’Arabia saoudita que la police religiosa fât rèspèctar lo calendriér islamico. Dens quârques payis, l’an civilo comence lo 1$^{ér}$ de janviér mas la populacion âme mielx fétar l’an novél tradicionâl coment en China continentâla ou ben en Enda.

## Vêre avouéc
### Articllos liyês

* lo jorn de l’an ;
* Sant Savétro.

## Notes et rèferences
### Rèferences
#### — Principâles

* (fr) Rogiér Verèt, Dikchonéro Fransé - Savoyâ - Dictionnaire Français - Savoyard [PDF], 10$^{éma}$ èdicion reviua et ôgmentâ, 2023, pp. 1193 [→ la vèlyà d’douz an et la né d’la San-Savétre, por la né d’la San-Savétro] et 3372 [→ la San-Savétro].

#### — Suplèmentères

* ↑ (en) « Saudi ‘mutawa’ warn against New Year revelry », sus lo seto d’Al Jazeera (viu lo 27 de dècembro 2021).
# Jorn de l’an

Bon-an, An novél
Lo jorn de l’an ou — diont pletout lo bon-an en Romandia — ou ben l’an novél est lo premiér jorn de l’an. Per èxtension lo tèrmo dèsigne asse-ben les cèlèbracions de ceti premiér jorn de l’an.
Coment tota dâta anivèrsèra sus un calendriér balyê, lo jorn de l’an pôt étre na dâta bugeniére sus ‘n ôtro calendriér que fonccione d’aprés n’ôtra logica. Per ègzemplo, lo jorn de l’an du calendriér chinouès (leni-solèro) est na dâta bugeniére sus lo calendriér grègorien (solèro).

## Rêsons de la cèlèbracion

Dens la filosofia modèrna, por Mircea Eliade, la cèlèbracion du jorn de l’an corrèspond u renovèlament que sè fât tôs los ans de la cosmogonia de les origines, que retrôvont dens totes les civilisacions primitives, et pués que pèrmèt de retrovar la plènituda du mondo primitif.

## Difèrence entre los calendriérs

Dens los payis tempèrâs, quand ben que lo « Jorn de l’an » chêt pas sovent a la méma dâta d’un calendriér a l’ôtro, remârcont na concordence relativa. En èfèt, la disparicion de la vègètacion pendent l’hivèrn et la sina renèssence u forél ant nurri lo concèpto franc èpatâ de la « renèssence cicllica » de l’an. O est vêr pas ètonant qu’un mouél de « Jorn de l’an » seye fétâ entre-mié lo solstiço d’hivèrn et l’èquinoxo de forél.
Portant o est pas du tot univèrsâl, puésque dens los payis tropicâls, lo cicllo de les sêsons est prôd muens visiblo. D'ense l’Ègipta antica, quand ben qu’emplèye un calendriér civilo solèro, féte l’an novél a l’arrevâ de l’égouâna du Nil. Cel’égouâna, diua a les ploges que sè pâssont lé-outre dedens los hiôts platéls, at na dâta tota tributèra de fenomènos du temps. Gènèralament, arreve portant adés u mémo temps.

## Notes et rèferences
### Rèferences
#### — Principâles

* (fr) Rogiér Verèt, Dikchonéro Fransé - Savoyâ - Dictionnaire Français - Savoyard [PDF], 10$^{éma}$ èdicion reviua et ôgmentâ, 2023, pp. 254 [→ l’zhò d’l’an], 2129 [→ l’zhò d’l’an] et 2155 [→ l’zhò d’l’an].

#### — Suplèmentères

* ↑ (en) « Best Places To Celebrate New Year’s Eve », dessus ArrestedWorld (viu lo 2 de novembro 2020).
* ↑ (fr) Mircea Eliade, Aspects du mythe, Paris, Gallimard, « Idées », 1963 ; rèd. « Folio essais », 1988 (ISBN 2-07-032488-5).
# Âra

Por los articllos homonimos, vêde Âra.
L’Âra ou (die Aare en alemand, d Aare en tuche, l’Aar ou en francês, l’Aar en étalien, l’Ara en roumancho) ‘l est la plles longe reviére que cole a chavon en Suisse. Sa longior grôssa ‘l est de 288 km, la rependua ‘l est de 1 665 m, son bassin vèrsent ‘l est de 17 709 km$^2$ et lo dèbit moyen ‘l est de 525 m$^3$/s (a Untersiggenthal, en 2019). L’Âra ‘l est un aflluent de riva gôche du Rin que ‘l est lo plles recho en égoue, devant la Mosa et lo Hiôt-Rin lui-mémo, et pués transpôrte més d’égoue que la Mosèla et lo Men tués ensembllo.
Dens lo temps, marcâve la frontiére lengouistica entre-mié lo viely arpetan et lo viely tuche devant la poussâ des Alamans vers la frontiére lengouistica d’ora.

## Notes et rèferences
### Vocabulèro

* ↑ Varianta romanda de « ples » adv.
* ↑ « bassin » m ‘l est la parola romanda por « bachèt » m.
* ↑ Varianta romanda de « égoua » f.
* ↑ Varianta romanda de « tôs » a endèf mpl.
* ↑ Varianta romanda de « ensemblo » adv.

### Rèferences
#### — Principâles

* (fr) Dictionnaire français-patois. Dikchenéro patê-franché, Fribôrg, Société cantonale des patoisans fribourgeois, 2013, pp. 46 et 415 [→ Âra].
# Lila Tretikov

Lila Tretikov (en lengoua russa: Лайла Третиков ou Ляля Третьякова) nèssua lo 25 de janviér 1978 a Moscou, z-est una especialista en software d’entreprêsa russa et ameriquêne.
El ére la dirèctrice ègzècutiva de la Fondacion Vouiquimèdia, dês 2014 et tant qu’en 2016.

## Lims de defôr

Dessus los ôtros projèts Wikimedia :
* Lila Tretikov, dessus Wikimedia Commons
# Claire Bretécher

Claire Bretécher (nèssua lo 17 d’avril 1940 a Nantes; môrta lo 10 de fevriér 2020 a Paris) est un'ècrivèna francêsa et pués ôtrice de Benda-dèssinâyes.
El’at travalyê por la crèacion des lévros Tintin.

## Ôvres

* Les Gnangnan
* Baratine et Molgaga
* Tulipe et Minibus
* Agrippine
* Hector

## Bibliografia

* (fr) Christophe Quillien, « Bretécher, Claire », dedens : Antoinette Fouque, Mireille Calle-Gruber et Béatrice Didier (dir.), Le Dictionnaire universel des créatrices, Paris, Éditions des femmes, 2013.

## Lims de defôr

Dessus los ôtros projèts Wikimedia :
* Claire Bretécher, dessus Wikimedia Commons
# Róisín Murphy

Róisín Marie Murphy (nèssu lo 5 j·ulyèt 1973 a Arklow, Wicklow, Irlande), est una chantosa irlandêsa, membro de na groupo Moloko.

## Musica

* Ruby Blue (2005)
* Overpowered (2007)
* Hairless Toys (2015)
* Take Her Up to Monto (2016)
* Róisín Machine (2020)
* Hit Parade (2023)
# Mongolia

La Mongolie est un payis d’Asia.

## Vêde avouéc
### Articllos liyês
### Notes et refèrences

Payis d’Asia :
| Asia centrâla | Afganistan · Kazacstan · Kirguizistan · Ozbèquistan · Russie ¹ · Tadj·iquistan · Turcmènistan | Asia du Levant | Ch·ina · Corê du Nord · Corê du Sud · J·apon · Mongolie |
| Asia occidentâla | Arabie saoudita · Armènie ¹ · Azèrbayidj·an ¹ · Bahreyin · Èg·ipte ¹ · Èmirats arabos unis · Éran · Iraq · Israyèl · J·ordanie · Jorgia ¹ · Koveyit · Liban · Oman · Qatar · Sirie · Turquie ¹ · Yèmen | Asia du Sud-Levant | Birmanie (Miyanmar) · Bruneyi · Cambodg·e · Endonèsie · Felipines · Laos · Malèsie · Singapor · Tayilande · Timor orientâl ¹ · Viêt Nam |
| Asia du Sud | Banglladèch·e · Botan · Ende · Maldives · Nèpal · Paquistan · Sri Lanka | Ôtres entitâts politiques | Ôtoritât palèstinièna · Rèpublica de Ch·ina (Tayivan) |
| ¹ partialament asiatico. ||||
# La Neptuno

La Neptune est un batél tradicionâl du tipo bârca du Lèman.
Ele est construite a Locum, en France, en 1904. L’ère empleyêe por lo transpôrt de matières de construccion, surtot de pièrres de Mèlyeria, en Savouè-d’Amont, et de gravèl du Rôno, du Boveret en Valês, vèrs la vela de Geneva.
Lo batél est long de 27,30 mètros. Son pôrt est a Égoues-vives a Geneva.
Il est rengiê come Monument historico de Geneva.

## Bibliografia

* Jean Duchoud : «Les barques du Léman. Quelques notes sur le chantier de Saint-Gingolph qui a été le principal constructeur de barques ». dedens : « Bulletin du Musée de Saint-Gingolphe », 2003.

## Lims de defôr

Dessus los ôtros projèts Wikimedia :
* La Neptuno, dessus Wikimedia Commons
* Seto vouèbe de la Neptune
# Val d’Ohta

Val d’Ohta Vallée d'Aoste Valle d'Aosta :
| Payì | Italie |
| Lenve régionale | Italièn Fransé Valdohtàn |
| Proveunce | |
| Capitala | Ohta |
| Populachon - totâla - dènsitou | Cllassiê 20 {{{Abitàn}}} hab. (01 djénéi 2009) 38.8 hab./km² |
| Supèrficiye - totâla | Cllassiê 20 3.262 km² |
| Qeumeun-e | 74 |
| Présidàn | Renzo Testolin |
La Val d’Ohta (fransé : Vallée d'Aoste ; italièn : Valle d'Aosta) a l'é eunna réjón ôtonoma italiéna dé lénga é dé queulteurra arpitane.

## Géografiya

A Val d'Ohta ché troue ou méitèn di-z-Alpe, ou nord-ouest de l'Italie. Ché confìn són avó lo Piémón (Italie), la Savoué, la Âta-Savoué (France) é ou Valé (Souisse).
A géografiya da Val d'Ohta a l'é feta dé eunna val sentrâla, traversà da Douéira, é dé 12 val latérale.

## Ehtoria

Dèdin a Val d’Ohta l'é mouéi dé tchahtéi, dou for de Bar canque à Sèn-Piére.

## Quemeunne

A Val d’Ohta conta 74 quemeunne.

## Liyen

* La padze di sito de la Région Otonoma Val d'Outa
# Val d’Outa

Val d’Outa Vallée d’Aoste Valle d’Aosta :
| Payì | Italie |
| Lenve régionale | Valdotèn Fransé Italièn |
| Proveunce | gneun-a |
| Capitala | Veulla |
| Populachon - totâla - dènsitou | Cllassiê 20 {{{Abitàn}}} hab. (01 janvi 2009) 38.8 hab./km² |
| Supèrficiye - totâla | Cllassiê 20 3.262 km² |
| Qeumeun-e | 74 |
| Présidàn | Renzo Testolin |
La Val d’Outa ou bièn la Val d’Ousta (eun fransé Vallée d’Aoste, eungn italièn Valle d’Aosta) l’è eunna réjón otonomma a statù spésial di nord-ouest de l’Italiye, que l’è de lenva é de queulteua arpitanna.

## Jéografia

La Val d’Outa se trouve i méntèn di-z-Alpe, i nord-ouest de l’Italiye. Se confeun son avouì lo Piémón (Italiye), la Savouè, l’Ata-Savouè (le dave eun France) é lo Valè (Chouisse).
La jéografia de la Val d’Outa l’è composaye pe eunna comba sentrala, traversaye pe la Djouiye, é pe 12 combe latérale.

### Monts

* Mont Blanc
* Gran Paradì

## Istouére

Eun Val d’Outa, yèt bièn dé tsatì, di fort de Bar tanque à Sen-Piére. Caqueun se trouvon deun le combe latérale, comme si de Gressonèi-Sèn-Jan.
Lo tsatì de Fén-is l’è eun jénéral considéroù comme lo pi eumpourtàn é lo pi dzen de la réjón.

## Personnalitoù nèissuye eun Val d’Outa

* Magui Béltemps
* Anjo-Maturin Blanchèt
* Alcide Bochet
* Fernand Bochet
* Frédéric Chabod
* Pierre Chanoux
* Émile Chanoux
* Georges Carrel
* Jean-Antoine Carrel
* Jean-Baptiste Cerlogne
* Joze Harrieta
* Josep-Marie Henri
* Ôgusto Rôlandin

## Quemeun-e

La Val d’Outa conte 74 quemeun-e.

## Lièn de defoua

* La padze di site de la Réjón otonoma Val d’Outa
# Fêra de Sent-Ôrs

L’ortografia ou ben la gramère de cél articllo est a controlar.
La Féra de Sent Ôrs est una féta que sè séléibre touit y an lo trente é lo trèntun de janviér a la Vela en Val d’Outa.
La féra est organisâ lo premiér côp en l’an 1000.

## Vêre avouéc

* Ôrs d’Aoûta

## Lims de defôr

* seto vouèbe : Féra de Sent Ôrs
Dessus los ôtros projèts Wikimedia :
* Fêra de Sent-Ôrs, dessus Wikimedia Commons
# Ôtomobila

Ôtomobilo, Machina, Tenot-mobilo
N’ôtomobila (simplificacion historica du parlament « vouètura legiére ôtomobila ») ou ben un ôtomobilo (que vint du parlament « vèyiculo ôtomobilo ») — ou oncor na machina en Vâl d’Aoûta, pués un tenot-mobilo u payis de Vôd — est un vèyiculo a roues, motorisâ et dèstinâ u transpôrt tèrrèstro de doux-três gens et de lors bagâjos. L’abrèviacion populèra « ôtô » est prod corenta. Lo tèrmo « vouètura » est sovent empleyê, quand ben que dèsigne por de veré tot plen de tipos de vèyiculos que sont pas tôs motorisâs.
Dèrivâye de vèyiculos motorisâs imaginâs ux XVII$^{émo}$ et XVIII$^{émo}$ siècllos, l’ôtomobila modèrna aparèsséve outre la seconda mêtiêt du XIX$^{émo}$ siècllo. Son usâjo sè gènèralisâve tot plan plan pendent lo XX$^{émo}$ siècllo por vegnir n’aparence centrâla de la sociètât des payis dèvelopâs aprés la Seconda Guèrra mondiâla.
Houé, cél usâjo est en crèssua rêda dedens los payis en dèvelopament, et pués la construccion ôtomobila est un sèctor èconomico prod important por los payis qu’ant de constructors ou ben d’endrêts d’assemblâjo. Son endustria est étâye yon des sèctors los ples importants et los ples enfluents dês lo comencement du XX$^{émo}$ siècllo.

## Notes et rèferences
### Notes

* ↑ En moyena 1 242 kg en France en 2020 : (fr) « Voiture Moyenne neuve 2020. Son évolution depuis 1970 », L’Argus, 25 de julyèt 2021.
* ↑ Lo tèrmo qualifie tot engin capâblo a sè remuar solèt, vêre : (fr) Dèfenicions lèxicografiques et ètimologiques d’« automobile » du Trèsor de la lengoua francêsa enformatisâ, sus lo seto du Centro nacionâl de ressôrses tèxtuèles et lèxicâles. Enqu’houé, quâsi tot lo temps prononciê desot la portâ de la prononciacion francêsa.
* ↑ Empleyê surtot per los patouès romands et celi de Samouens, que prononce pletout.
* ↑ Prononçont asse-ben et, pués, (machinna en grafia sarrâye) et (machenna en grafia sarrâye) d’aprés los patouesants.

### Rèferences

* ↑ (fr) Dèfenicions lèxicografiques et ètimologiques d’« automobile » (significacion II) du Trèsor de la lengoua francêsa enformatisâ, sus lo seto du Centro nacionâl de ressôrses tèxtuèles et lèxicâles..
* ↑ (fr) Dèfenicions lèxicografiques et ètimologiques de « voiture » du Trèsor de la lengoua francêsa enformatisâ, sus lo seto du Centro nacionâl de ressôrses tèxtuèles et lèxicâles..
# Véssôye

Vissôye est una comena du quenton du Valês.

## Pèrsonalitâts

* Bernard Crettaz
# District de Siérro

Lo Destrict de Siérro est un destrict du quenton du Valês.
Lo ch·èf-luè du destrict est Siérro.

## Lista des comenes

| N° OFS | Comena |
| 6252 | Anéviés |
| 6232 | Chalés |
| 6253 | Crant-Montanna |
| 6235 | Chepés |
| 6238 | Grôna |
| 6239 | Icôgne |
| 6240 | Lens |
| 6254 | Nôbla-Contrât |
| 6246 | Sent-Léonârd |
| 6248 | Siérro |
| Total : 10 ||

## Ancianes comenes

* Mièjo
* Montanna
* Randogne
* Mollens
* Tsèrmegnôn
* Venthôna
* Veyras
# Lista des ponts les ples hôts en Suisse

Vê-que na lista des ponts les ples hôts en Suisse.
| Nom | Comena | Endrêt | Hôtior | La ples hôta pila | Usâjo | Inôguracion |
| Pont de la Tamina | Pfäfers | | 200 m | - | rota | 2017 |
| Pont de Guèro | Vèrnèya | Guèro | 189 m | - | rota | 1933 |
| Novél pont de Guèro | Vèrnèya | Guèro | 189 m | - | rota | 1994 |
| Pont de la gôrge de la Dâla | Louèche / Varona | | 130 m | ? | rota | 1991 |
| Pont d’Illas | Stalden | Illas | 120 m | | rota | 1959 |
| Pont de Merju | Stalden | Illas | 115 m | | chemin a pied | 1930 |
| Pont sus la Mentua | Èvuenant | La Morguèta | 115 m | ? | ôtorota | 1999 |
| Pont des Vâls | Èvuenant | | 110 m | ? | ôtorota | 1999 |
| Pont de la Biaschina | Chironico | | 102 m | ? | ôtorota | 1983 |
| Pont hôt | Kerns / Sachseln | Flüeli-Ranft | 100 m | | rota | 1943 |
| Pont de la Sitter | Sent-Gâl | | 099 m | ? | chemin de fèr | 1910 |
| Pont de Haggen | Sent-Gâl | Haggen / Zweibruggen | 098,6 m | 084 m | | 1983 |
| Pont du Landwasser | Bravuogn Filisour / Ferrera | Filisour | 065 m | ? | chemin de fèr | 1903 |
| Pont de la gôrge de la Salgina | Schiers | | 090 m | - | rota | 1930 |
| Pont de Wiesen | Davos | Wiesen | 088,9 m | - | chemin de fèr | 1909 |
| Pont du Letziwald | Avers | | 085 m | - | rota | 1960 |
| Pont de Solis | Solis | | 085 m | - | chemin de fèr | 1903 |
| Pont de la Vevêse | Vevê | | 085 m | ? | ôtorota | |
| Pont du Grantfê | Fribôrg | | 082 m | ? | chemin de fèr | |
| Pont du Findelenbach | Prât-Borgno | | 082 m | ? | chemin de fèr | |
| Pont de Niu-c | Anéviés / Chalés | Niu-c / Vèrcoren | 190 m | - | égouaduit chemin | 1922 |
| Pont du Ganter | Ried-Brega | | 150 m | 150 m | rota | 1980 |
| Passerèl’a Farenèt | Salyon | | 136 m | - | chemin | 2001 |
| Pont du Trift | Gadmen | Lèc de Trift | 100 m | - | chemin | 2009 |
| Pont Nèpal | Mürren | Gimmelwald | 100 m | - | | 2008 |
# Bèla-Toula

La Bèla-Toula est avouéc un’hôtior de 3 025 mètros un sonjon de les Ârpes. Sè trôve dessus la frontiére lengouistica entre-mié lo cârro de l’Arpetan – enqu’houé du Francês – et la règ·ion du Tuche valêsan, dedens lo Canton du Valês, en Suisse.
A bise est la comena tuche de Agarn u mié-jorn la comena arpetana d’Anéviés et u levant la comena tuche d’Oberems dedens la valâye de Turtmann.
# Èmèsa-d’Amont

Èmèsa-d’Amont (en alemand Oberems) est una comuna suissèssa du quenton du Valês.

## G·eografia

Èmèsa-d’Amont est una comuna dedens lo destrict de Louèche. Ele est situâye dedens la valâ de Tôrtamagne et desus lo velâjo d’Èmèsa-Desot.

## G·eografia lengouistica

Sus lo massis de montagnes de Bèla-Toula, a fllanc d’Èmèsa-d’Amont, est una partia de la frontiére lengouistica de l’Arpetan – et pués enqu’houé lo francês – vers lo Tuche valêsan. La comuna arpetana vesena est Anéviés, dedens lo destrict de Siérro.
D’ense, doux-três sonjons sus cele chêna de montagnes ont des noms francês (ou plétout arpetans) et du mémo côp asse-ben alemands :
* (fr, arpetan) Aiguilles du Meiden – (de) Meidspitz
* Pouenta de Tôrtamagne – Turtmannspitze
* Lo Boudri – Burgihorn
* Pouenta de la Forclèta – Hirsihorn
Siéx chemins de montagne cambont les doves valâyes sus la chêna de montagnes :
* lo Pas de l’Illsee
* lo Illpass ( a un km u sud-levantench du Pas de l’Illsee)
* lo Pas de Boeuf
* lo Meidpass
* lo Col de la Forclèta (en alemand das Furggilti)
* lo Col des Arpettes (por celi nom vêre l’articllo Ârp)

## Lims de defôr

Dessus los ôtros projèts Wikimedia :
* Èmèsa-d’Amont, dessus Wikimedia Commons
* Èmèsa-d’Amont sus lo Diccionèro historico de la Suisse

## Notes

* ↑ Turtmannspitze / Pointe de Tourtemagne 3080 m, sus hikr.org.
# Ayèr (Louèche)

Ayèr (en tuche valêsan Agaru, en alemand Agarn) est una comuna suissèssa du quenton du Valês.

## G·eografia

Ayèr est una comuna dedens lo destrict de Louèche. Ele sè trôve entre-mié Louèche, Tôrtamagne-Èmèsa-Desot et Èmèsa-d’Amont, en destrict de Louèche, et pués Anéviés dedens lo destrict de Siérro.

## G·eografia lengouistica

Sus lo massis de montagnes de Bèla-Toula, u fin bec sud du tèrritouèro d’Ayèr, est una partia de la frontiére lengouistica de l’Arpetan – et pués enqu’houé lo francês – vers lo Tuche valêsan.

## Lims de defôr

Dessus los ôtros projèts Wikimedia :
* Ayèr (Louèche), dessus Wikimedia Commons
# Randa

Randa est un velâjo et una comena du canton du Valês, que sè trôve dedens lo destrict de Viège.

## G·eografia

Randa est situâye dedens la comba de la Viège de Prât-Borgno qu’est entre-mié de les chênes de montagnes du Dom (4546 m) u levant et de la massela de Compôthanna (4505 m) u cuchient. Diéx sonjons des montagnes de Randa ont na hôtior més de 4000 mètros.
Sus lo tèrritouèro de Randa sont doux-três grants gllaciérs : lo Bisgletscher, lo Holichtgletscher, lo Festigletscher et lo Hobärggletscher.

## Populacion et sociètât

La comena at na populacion, en 2020, de 425 pèrsones.

## Transpôrt

La gâra de Randa est sus la legne de chemin de fèr de Viège a Prât-Borgno.
Lo chemin de montagne dèt « chemin de l’Eropa » passe prés Randa.

## Patrimouéno

* L’égllése de Sent Sebastien

## Lengoues

* l’alemand ;
* lo tuche.
Randa est una comena a fllanc de la frontiére lengouistica de l’arpetan – et pués enqu’houé lo francês – vers lo tuche valêsan : la comena arpetana vesena de Randa est, situâye vers lo cuchient, Anéviés.

## Vêre avouéc

Dessus los ôtros projèts Wikimedia :
* Randa, dessus Wikimedia Commons
# Téche (Valês)

Téche est un velâjo et una comena du canton du Valês, que sè trôve dedens lo destrict de Viège.

## G·eografia

Téche est situâ dedens la comba de la Viège de Prât-Borgno, entre-mié les comenes de Prât-Borgno et Randa.

## Transpôrt

La gâra de Téche est sus la legne de chemin de fèr de Viège a Prât-Borgno. A Téche est lo fin de la rota de Viège dedens la comba de la Viège de Prât-Borgno ; lo transpôrt de la gâra de Téche a Prât-Borgno est possiblo solament avouéc lo chemin de fèr.
Lo chemin de montagne dèt « chemin de l’Eropa » passe prés Téche.

## Patrimouéno

* L’égllése de Téche

## Lengoues

Sus la montagne Montmin, u cuchient de Téche, est na partia de la frontiére lengouistica de l’arpetan – et pués enqu’houé lo francês – vers lo tuche valêsan : la comena arpetana vesena de Téche est, situâye vers lo cuchient, Anéviés, dedens lo district de Siérro.

## Vêre avouéc

Dessus los ôtros projèts Wikimedia :
* Téche (Valês), dessus Wikimedia Commons

## Notes

* ↑ Prés la gâra de Téche est construit, en 2006, lo Matterhorn Terminal Täsch.
# Bernard Crettaz

Bernard Crettaz (nessu lo 29 de mê 1938 a Véssôye en Anéviés) est un etnologo suisse et arpetan du Canton du Valês.
At ètudiye la sociologia et le téologia a l’Univèrsitât de Geneva. De 1976 a 2000 fut au Musê d’etnografia de Geneva.

## Ôvres

* Nomades et sédentaires, dans le Val d'Anniviers, 1979
* Grimentz, un village suisse, 1982
* La beauté du reste. Confession d'un conservateur de musée sur la perfection et l'enfermement de la Suisse et des Alpes, 1993, ISBN 2-88182-191-X
* Le pays où les vaches sont reines, avouéc Yvonne Preiswerk, 1986
* Zinal défi à la montagne, Éditeurs, Bernard Crettaz et Claire Vianin, 1989
* La race d'Hérens est-elle en péril?, 1992
* Au-delà du Disneyland alpin, 1995
* Les Anniviards, barbares et civilisés, 2009
* Cafés mortels : Sortir la mort du silence, 2010
# Anéviés (comuna)

Anéviés est una comena suissèssa et arpetana du quenton du Valês.
Sè trôve dedens lo District de Siérro.
Per sa supèrficie, ’l est, aprés Comba de Bâgne, la seconda comuna de Valês, avouéc un tèrritouèro de 243 kilomètros carrâs.

## Lengouistica

U levant de la vâl, sus la chêna de montagnes de Bèla-Toula, est la legne de la frontiére lengouistica de l’Arpetan – et pués enqu’houé lo francês – vers lo Tuche valêsan.
Lo patouès arpetan d’Anéviés est la lengoua tradicionâla du payis.

## Ancianas comunes et velâjos dedens la comuna d’Anéviés
### Ancianes comunes

* Ayer
* Chandolin
* Grimentz
* Sent-Jian
* Sent-Luc
* Vissoie

### Ôtres velâjos

* Zinal
* Mission
* Mottec
* Mayoux
* Cuimey
* Pinsec
* Fang
* Soussillon

## G·eografia

La comuna d’Anéviés s’épate en Anéviés qu’est na comba latèrâla de la comba du Rôno. La vâl est u câaro des Arpes pennines.
Quatro montagnes u torn de la vâl ont una hôtior de ples de 4000 mètros: lo Weisshorn (4505 m), lo Zinalrothorn (4221 m), lo Ober-Gabelhron (4063 m) et la Dent Bllanca (4357 m).
Lo fllevo principâl de la vâl est la Navisence, afluent de gôche du Rôno. Prés Mission, la Gougra, fllevo de la vâl de Moiry, sè jete dedens la Navisence.
A mié-jorn d’Anéviés, dedens lo massis arpenc et sus lo fllanc a bis ou ben a cuchient des hôtes montagnes, sont doux-três grants gllaciérs: p.ègz. lo Gllaciér de Moiry, lo Gllaciér de Zinal, lo Gllaciér de Durand, lo Gllaciér du Mountet, lo Gllaciér de Moming et lo Gllaciér du Weisshorn.
A Grimentz sè trôve na stacion de sports d’hivèrn.

## Pèrsonalitâts

* Bernard Crettaz, sociologo
* Aloys Theytaz, ècriven

## Vêre avouéc

* Lo Pont de Niu-c
* Bèla-Tôla

## Bibliografia

* Edouard Desor : Le val d’Anniviers, 2002.
* Jean-Baptiste Massy, Gérard Revey : Lexique du Patois d’Anniviers. Mòss èm patouè d’Anivyè, 2018.
* Willy Gyr : Le Val d’Anniviers: Vie traditionnelle et culture matérielle basées sur le patois de Saint-Luc, 1994.
* Bernard Crettaz : Nomades et sédentaires, dans le Val d'Anniviers, 1979.
* Bernard Crettaz : Les Anniviards, barbares et civilisés, 2009.

## Lims de defôr

* Val d’Anniviers dedens lo Diccionèro historico de la Suisse
Dessus los ôtros projèts Wikimedia :
* Anéviés (comuna), dessus Wikimedia Commons

## Notes

* ↑ patois-anniviers.ch
* ↑ Patois contes, légendes et chansons du Val d'Anniviers, CompactDisc.
* ↑ Helmut Dumler, Willi P. Burkhardt : Viertausender der Alpen. 12e èd., München 2001.